Document ID: 31994R1416

KOMISSION ASETUS (EY) N:o 1416/94,
annettu 21 päivänä kesäkuuta 1994,
varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta annetun asetuksen (ETY) N:o 626/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna komission asetuksella (EY) N:o 549/94(2), ja erityisesti sen 8 artiklan 7 kohdan ja 20 artiklan,
sekä katsoo, että
komission asetuksen (ETY) N:o 626/85(3), sellaisena kuin se on viimeksi muutettuna asetuksella (ETY) N:o 1445/93(4), 6 artiklassa varastointielinten hallussa oleville kuivatuille viinirypäleille ja kuivatuille viikunoille vahvistetaan samat myyntiehdot; kokemus osoittaa, että kuivattujen viikunoiden säilytysmahdollisuuksien vuoksi viikunoita ei voida varata ihmisravinnoksi kauemmin kuin niiden tuotantovuoteen liittyvän markkinointivuoden loppuun; näin ollen olisi muutettava edellä mainitun asetuksen kyseiset säännökset,
yhteisön lainsäädännön mukauttaminen erityisesti maatalouden valuuttajärjestelmän alalla edellyttää näin ollen asetuksen (ETY) N:o 626/85 tiettyjen säännösten muuttamista, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 626/85 seuraavasti.
1) Korvataan 2 artiklan 3 kohta seuraavasti:
"3 Varastointielimen vastaanottamista tuotteista maksettavana hintana on
- kuivattujen viikunoiden osalta kuluvan markkinointivuoden ensimmäisenä päivänä tuottajalle kyseisen laatuluokan tuotteista maksettava vähimmäishinta,
- kuivattujen viinirypäleiden osalta asetuksen (ETY) N:o 426/86 8 artiklan 2 kohdassa tarkoitettu ostohinta."
2) Korvataan 6 artiklan 1 kohta seuraavasti:
"1 Kulutusta varten yhteisön alueella jalostettaviksi tarkoitetut kuivatut viinirypäleet myydään ennakolta vahvistetuin hinnoin, ja myyntihinta vahvistetaan ottaen huomioon se, että nämä tuotteet eivät ole oikeutettuja tuotantotukeen.
Sen varmistamiseksi, että ostetut tuotteet jalostetaan asetuksen (ETY) N:o 2347/84 liitteessä III vahvistettujen vaatimusten mukaisesti kuivatuiksi viinirypäleiksi, vaaditaan vakuus.
Jalostamisen on tapahduttava "sadankahdenkymmenen päivän" kuluessa 8 artiklan 2 kohdassa tarkoitetusta hyväksymisestä."
3) Korvataan 26 artiklan 1 kohdan ensimmäinen ja toinen alakohta seuraavasti:
"Kuivatut viinirypäleet varastoidaan ja käsitellään siten, että ne säilyvät soveltuvina jalostettaviksi ihmisravinnoksi.
Kuivattuja viikunoita niiden varastoon viemisestä alkaen ja yli kuusi kuukautta varastoituja kuivattuja viinirypäleitä säilytetään ja käsitellään kuten tislattaviksi tai eläinten ravinnoksi tarkoitettuja tuotteita. Tässä tapauksessa 25 artiklan B kohdan c alakohtaa ei enää sovelleta varastoitaviin tuotteisiin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä kesäkuuta 1994.

Labels: 3
17